Stellt sich traurig und klaget got,
sprach: »frau, mein gsell ist leider tot,
gebt die fünfhundert gulden rot
mir in mein hant,
die ir uns bhielt selbander.«
Die frau gar ser einfeltig war,
on recht gab im die gulden dar.
nach dem über ein viertel jar
kam auch zu lant
aus den schelken der ander;
Fordert sie für gericht zur stunt
und wolt das gelt auch hane.
sie sich nicht verantworten kunt
niemant tet ir beistane.
das erbarmet Demosthenem
oratorem,
nam sich der witfrau ane.